Diari Oficial de la Generalitat Valenciana


Sumari del DOGV 9574, del 14-04-2023 (2023/4060)

CORRECCIÓ d'errades de la Resolució de 23 de febrer de 2023, de la Conselleria d'Hisenda i Model Econòmic, per la qual s'accepta la cessió d'ús gratuïta a la Generalitat Valenciana de part d'una nau a Vilamarxant.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4060


Data del document
:   29-03-2023

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Descriptors 

:   * Conselleria d'Hisenda i Model Econòmic

CORRECCIÓ d'errades de la Resolució de 23 de febrer de 2023, de la Conselleria d'Hisenda i Model Econòmic, per la qual s'accepta la cessió d'ús gratuïta a la Generalitat Valenciana de part d'una nau a Vilamarxant. [2023/4060]  
Per Resolució de la Conselleria d'Hisenda i Model Econòmic, de data 23 de febrer de 2023, es va procedir a l'acceptació de la cessió d'ús gratuït de la Generalitat Valenciana, feta per l'Ajuntament de Vilamarxant per part d'una nau, amb la finalitat d'adequar-la com a parc d'emergències de la Generalitat Valenciana.  
L'apartat primer d'aquesta resolució feia referència a un plànol adjunt, plànol que no va ser inclòs per error material, i de conformitat amb el que disposa l'apartat 2, de l'art. 109 de la Llei 39/2015, d'1 d'octubre, del procediment administratiu comú de les administracions públiques, que estableix que «les administracions públiques podran, així mateix, rectificar en qualsevol moment, d'ofici o a instància de les persones interessades, els errors materials, de fet o aritmètics, existents en els seus actes», i amb el preceptuat en l'article 15.1.d) de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria, que delega en la persona titular de la direcció general competent en matèria de sector públic i patrimoni l'adscripció i descripció de béns immobles i drets immobiliaris, es procedeix a corregir-los mitjançant l'aportació de l'esmentat plànol identificador de les superfícies a cedir com a part integrant d'aquesta.  
En conseqüència, sobre la base de l'esmentat article 109 de la Llei 39/2015, i fent ús de les atribucions que hi confereix la legislació vigent, resolc:  
  
Primer  
Rectificar la Resolució de la Conselleria d'Hisenda i Model Econòmic de data 23 de febrer de 2023, en el sentit d'adjuntar el plànol a què feia esment aquesta resolució, mantenint la resta d'aquesta en els seus propis termes.  
  
Segon  
Notificar aquesta resolució a la Conselleria de Justícia, Interior i Administració Pública i a l'Ajuntament de Vilamarxant.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos, comptats a partir de l'endemà de la notificació, davant el jutjat contenciós administratiu, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, s'hi podrà interposar un recurs potestatiu de reposició, en el termini d'un mes, comptat a partir de l'endemà de la notificació, davant l'òrgan que va dictar l'acte i de conformitat amb el que preveu l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que se'n puga exercitar qualsevol altra que es considere oportuna.  
  
València, 29 de març de 2023.- El director general del Sector Públic i Patrimoni (p. d. Resolució de 8 de juny de 2022; DOGV núm. 9360 de 13.06.2022): Antoni Such Botella.  
  
  
  
Plànol 1  
  
Plànol 2